Diari Oficial de la Generalitat Valenciana


Sumari del DOGV 9133, del 22-07-2021 (2021/7293)

Informació pública de la suspensió de la tramitació i l'atorgament de llicències de parcel·lació de terrenys, edificació i demolició en l'àmbit del sector 1B de la Urbanització La Coma.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9133

Data del DOGV
:   22-07-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/7293


Data del document
:   29-06-2021

Organisme emissor
:   Ajuntament de Borriol

Tipus de document
:   Anunci

Descriptors 

:   * Borriol
    * pla d'urbanisme
    * administració local

Informació pública de la suspensió de la tramitació i l'atorgament de llicències de parcel·lació de terrenys, edificació i demolició en l'àmbit del sector 1B de la Urbanització La Coma. [2021/7293]  
El Ple de l'Ajuntament de Borriol en sessió celebrada en data 23 de juny de 2021, va adoptar l'acord següent:  
«Vista la problemàtica existent entre els termes municipals de Borriol i Castelló de la Plana quant als límits de tots dos i que afecten el sector 1B de la Urbanització La Coma, afectat per la Sentència núm. 933/2007, de 28 de setembre, de 2007.  
Vist que per l'Ajuntament de Borriol s'han efectuat diverses propostes a l'Ajuntament de Castelló de la Plana en relació amb la delimitació de límits existint obert expedient per a fixar definitivament els límits de tots dos termes municipals.  
Vist que en el BOP núm. 42 de data 8 d'abril de 2021 i en el DOGV núm. 9027 de 29 d'abril de 2021 es publica acord de la Comissió Territorial d'Urbanisme d'execució de sentència.  
Vistos els informes processals emesos en dates 5 i 11 de maig de 2021 en els quals es conclou que hi ha una possibilitat real que haja de modificar-se el planejament i per tant seria convenient la suspensió de posteriors llicències que pogueren peticionar-se en nom del principi de seguretat jurídica una vegada la Comissió Territorial d'Urbanisme s'ha decidit a efectuar les corresponents publicacions.  
Vist que per l'Ajuntament de Borriol s'ha plantejat la reforma de l'ordenació urbanística a l'efecte de reordenar l'àmbit.  
Vist l'article 64 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP) que estableix:  
«1. L'administració promotora del pla podrà acordar la suspensió de la tramitació i atorgament de llicències de parcel·lació de terrenys, edificació i demolició, per a àmbits determinats, amb la finalitat de facilitar l'estudi o reforma de l'ordenació urbanística.  
2. La suspensió tindrà una duració màxima de dos anys. Aquest termini s'interromprà, amb alçament de la suspensió, si, transcorregut un any, no se sotmet a exposició pública la proposta de pla.  
3. Després de l'exposició al públic d'un pla en tramitació, es reprendrà la suspensió, o s'iniciarà si no s'haguera adoptat amb anterioritat, fins que es complete el termini de dos anys màxim. En els àmbits delimitats de suspensió de llicències, només podran concedir-se llicències per a obres o actuacions compatibles amb l'antiga i la nova ordenació. Per a facilitar la compatibilitat, l'acord de suspensió de llicències podrà excusar el compliment d'aspectes accessoris de la nova ordenança, regulant-lo degudament.  
4. L'eficàcia de l'acord de suspensió, o la represa d'aquesta, requereix la seua publicació en el Diari Oficial de la Generalitat Valenciana, indicant els àmbits i tipus de llicències afectades per la suspensió o anunciant el seu abast per remissió al document exposat al públic.  
5. La suspensió de llicències implicarà, també, la dels acords aprovatoris de nous programes d'actuació en la zona afectada. Els programes d'actuació ja aprovats i encara vigents abans de la suspensió de llicències no es veuran afectats, llevat que en acordar-la es faça constar expressament, sense perjudici de les indemnitzacions que procedisquen.»  
Vist que d'acord amb l'article 64.1 de la LOTUP en relació amb l'article 22.2.c de la Llei 7/1985, de 2 d'abril, reguladora de les bases del règim local, l'òrgan promotor del Pla ho serà l'Ajuntament ple.  
  
A la vista de tot l'anterior i després de la pertinent deliberació (...),  per 8 vots a favor i 4 en contra dels membres del Grup del PP i C's, i l'abstenció del Regidor Gálvez, s'adopta el següent acord:  
  
Primer  
Suspendre la tramitació i l'atorgament de llicències de parcel·lació de terrenys, edificació i demolició en l'àmbit del sector 1B de la Urbanització La Coma de les normes subsidiàries de Borriol, en la zona que afecta Borriol, amb una duració màxima de dos anys en els termes de l'article 64 de la LOTUP amb la finalitat de facilitar l'estudi o reforma de l'ordenació urbanística.  
Segon  
Publicar l'acord de suspensió en el Diari Oficial de la Generalitat Valenciana.  
A més, haurà d'estar a la disposició dels interessats en la seu electrònica d'aquest Ajuntament [http://borriol.sedelectronica.es].  
  
Tercer  
Contra aquest acord, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d'1 d'octubre, i 8, 45 i 46 de la Llei 29/1998, de 13 de juliol, es podrà interposar un dels següents recursos:   
a) Amb caràcter potestatiu, recurs de reposició davant del mateix òrgan que va dictar l'acte recorregut (llevat que es tracte d'un acte dictat per delegació i en aquest cas correspondrà la resolució a l'òrgan delegant), en el termini d'un mes, a comptar des de l'endemà de la recepció d'aquesta notificació.  
La interposició del recurs, excepte en els casos en què una disposició establisca el contrari, no suspendrà l'execució de l'acte impugnat, de conformitat amb el que es disposa en l'article 117 de la Llei 39/2015, d'1 d'octubre.  
Si transcorreguera un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant el Jutjat contenciós administratiu de Castelló, en el termini de sis mesos, a comptar des de l'endemà de la desestimació presumpta.  
  
b) Recurs contenciós administratiu davant el Jutjat contenciós administratiu de Castelló, dins del termini de dos mesos comptats des de l'endemà de la recepció d'aquesta notificació.  
  
En cas d'optar pel recurs potestatiu de reposició no es podrà interposar el recurs contenciós administratiu fins que aquell siga resolt expressament o s'haja produït la seua desestimació per silenci administratiu.  
  
Tot això sense perjudici de qualsevol altre recurs o acció que estime procedent.»  
  
Borriol, 29 de juny de 2021.- El alcalde: Héctor Ramos Portolés.